יהלי כהן

יהלי לאה כהן (נולדה ב-28 בינואר 2002) היא כדורגלנית ופסנתרנית ישראלית, המשחקת בעמדת הבלמית והמגינה בהפועל קטמון ירושלים מליגת העל ובנבחרת ישראל.

==קריירת מועדונים==
כהן החלה לשחק כדורגל בגיל 9, במסגרת ליגת השכונות של הפועל קטמון ירושלים. לאחר שנה במסגרת זו, במהלכה גם אותרה לסגל הזהב של נבחרות ישראל הצעירות, הצטרפה לקבוצת הילדות של המועדון, שם שיחקה בעונות 2012/3-2013/14. בעונות 2014/15-2018/19 שיחקה בקבוצת הנערות של הפועל קטמון ירושלים, עמה זכתה באליפות המדינה לנערות בעונת 2016/17, ובגביע המדינה לנערות בעונת 2018/19.

בעונת 2017/18 הצטרפה לאקדמיה לכדורגל בנות, שבזמנו החזיקה קבוצה בליגת העל לבוגרות. בעונה זו, כאשר היא בת 15-16, השתתפה כהן ב-11 משחקים בליגת העל במסגרת האקדמיה, ובעונה העוקבת ב-13 משחקים. במקביל במשך שתי עונות אלו התאמנה ושיחקה במסגרת גביע המדינה לנערות בקבוצת הנערות של הפועל קטמון ירושלים - שירה בנקי.

בעונת 2019/20, כאשר רצתה להמשיך לשחק כדורגל בוגרות, ובהיעדר קבוצת נשים בוגרות במועדון הבית שלה, עברה כהן לשחק במדי מכבי בנות עמק חפר, שם צברה 13 הופעות בליגת העל, והופעת בכורה בגביע המדינה.

בעונת 2020/21 עברה כהן לאס"א תל אביב, שם שותפה פחות, וצברה 4 הופעות בליגת העל, 3 הופעות בגביע המדינה, ושתי הופעות בגביע אתנה.

בעונת 2021/22 חזרה כהן למכבי בנות עמק חפר, כשהפעם היא זוכה ליותר קרדיט, ומשותפת 23 פעמים במסגרת הליגה, 3 פעמים בגביע המדינה, ופעמיים בגביע אתנה. בסיום העונה זכתה כהן בתואר שחקנית ההגנה של העונה.

לקראת עונת 2022/23, עם עלייתה של הפועל קטמון ירושלים לליגת העל, שבה כהן למועדון בו החלה את דרכה בכדורגל. כהן שיחקה ב-22 משחקים בליגת העל, כבשה שער בכורה בקריירת הבוגרות בפנדל מול הפועל פתח תקווה,<ref></ref> והקבוצה הפתיעה וסיימה במקום השני בליגה בעונת הבכורה שלה בליגה. בנוסף צברה כהן 2 הופעות נוספות בגביע המדינה, ושתי הופעות בגביע אתנה. בעונתה השנייה בקבוצה הופיעה 19 פעמים בליגת העל, 3 פעמים בגביע המדינה, ופעמיים בגביע אתנה, כשהקבוצה מסיימת פעם נוספת במקום השני בליגת העל, מגיעה לחצי גמר הגביע, וזוכה בגביע אתנה.

==בנבחרת ישראל==
כהן הופיעה 3 פעמים במדי נבחרת ישראל בכדורגל נשים עד גיל 16. היא ערכה את הופעת הבכורה שלה במדי הנבחרת ב-26 באפריל 2017, בניצחון 1:0 על רומניה, בטורניר הפיתוח לנערות עד גיל 16. בהמשך צברה 5 הופעות במדי נבחרת ישראל עד גיל 17, ו-3 הופעות במדי הנבחרת הצעירה עד גיל 19.<ref></ref>

כהן ערכה את הופעת הבכורה שלה בנבחרת הבוגרת ב-11 באפריל 2023, בהפסד 2:0 מול נבחרת הונגריה במשחק ידידות.<ref></ref>

== תארים ==
==== תארים אישיים ====
* שחקנית ההגנה של העונה, ליגת העל: 2021/22

==== תארים קבוצתיים ====

* גביע אתנה: 2023/2024

== קישורים חיצוניים ==

* [https://www.football.org.il/players/player/?player_id=142163 פרופיל], באתר ההתאחדות לכדורגל בישראל
* 
* 
* [https://www.facebook.com/watch/?v=965908093880591 בלמית קלאסית - וידאו מעמוד הפייסבוק של ההתאחדות לכדורגל בישראל]
* [https://www.youtube.com/watch?v=DExaU3SnkQE כתבת וידאו ממגזין Zone של One]
* [https://www.mako.co.il/news-channel12?subChannelId=14526d383e2d1710VgnVCM100000700a10acRCRD&vcmid=85986a56573c2710VgnVCM100000700a10acRCRD&fbclid=IwAR0VpT4nDiJZDP1ZbLzlZbZBk_7DKAde9IlsLe_SieP1MwcyQTdBOLoQYVc כתבה מחדשות 12, 17.6.2020]
*[https://open.spotify.com/episode/6neSsfTKZAeN8gIjKHzSJj?si=c90c5c758eec4091 ראיון עם יהלי כהן לסיכום עונת 2023/24 בפודקאסט הקטמוניות, אתר הזרמת האודיו ספוטיפיי]

==הערות שוליים==

2023 05

קטגוריה:כדורגלניות ישראליות
קטגוריה:ירושלים: כדורגלניות
קטגוריה:בלמות כדורגל ישראליות
קטגוריה:מגנות כדורגל ישראליות
קטגוריה:כדורגלניות הפועל קטמון ירושלים
קטגוריה:ישראליות שנולדו ב-2002
קטגוריה:ישראלים שנולדו ב-2002